Waħda mill-proposti fl-abbozz ta' liġi hi li jkun permess li l-omm naturali tkun sostitwita billi bajda ffertilizzata li toriġina minn mara tkun impjantata f'mara oħra, li, jekk it-tqala tirnexxi, twelled it-tarbija hi f'isem il-mara li minna tkun oriġinat il-bajda. Din il-proposta tindirizza żewġ ċirkustanzi partikolari : l-ewwel fejn mhux possibli għal mara li twassal it-tqala sat-tmiem u t-tieni fejn il-koppja li tkun trid l-ulied tkun koppja ta' żewġt irġiel. L-ewwel possibilitá tinftiehem bla diffikulta fil-waqt li t-tieni waħda tirriżulta mill-obbligu kostituzzjonali tal-istat li jassigura li ma jkunx hemm diskriminazzjoni a bażi tal-ġeneru u per konsegwenza li s-servizz tal-IVF jeħtieġ u għandu jkun offrut bla ebda forma ta' diskriminazzjoni. Din hi l-konsegwenza loġika ta' politika li tmexxi l-quddiem d-drittijiet ċivili kif rinfurzata mill-emenda kostituzzjonali ta' xi snin ilu li inkludiet il-projibizzjoni ta' diskriminazzjoni a bażi tal-ġeneru fl-artiklu tal-kostituzzjoni li tagħtina protezzjoni kontra kull forma ta' diskriminazzjoni. Biex l-omm naturali tkun sostitwita jkun meħtieġ li toffri ruħha mara oħra li f'isem l-omm naturali iġġorr hi t-tarbija li tkun qed tifforma tul id-disa' xhur tat-tqala. Il-proposta tal-Gvern temfasizza li din is-sostituzzjoni ser tkun permessa biss fuq bażi ta' altruwiżmu u li taħt l-ebda ċirkustanza m'hu ser ikun permess li dan ikun kummerċjalizzat. Il-proposta hi l-iktar waħda fl-abbozz ta' liġi li tagħti dimensjoni umana qawwija lill-IVF. Imma hi ukoll l-iktar waħda li tista' tkun abbużata. Kif ser tiddistingwi bejn kaz ġenwin ta' altruwiżmu u ieħor fejn jitħallsu flejjes kbar għall-kiri tal-ġuf? Mhux faċli, anke b'regolamentazzjoni stretta. Hemm ukoll l-argument validu li kull forma ta' jbaxxi lil mara li tkun soġġetta għalih u għandha tkun ipprojibita. Hekk għamlet l-iSvezja . Il-Parlament Ewropew ukoll kien ħeġġeġ biex din il-prattika tkun ipprojibita.Il-mara, b'kull forma ta' tkun trasformata f'fabbrika tat-tfal u lill-ebda wieħed minnhom ma tista' issejjaħlu iben jew bint. Anke jekk għal "skop tajjeb" is jibqa' sfruttament tal-mara. L-isfruttament ma jsirx biss meta jkun hemm ħlas. Il-mistoqsija li teħtieġ tweġiba hi ħwar jekk hux aċċettabbli li biex telimina d-diskriminazzjoni kontra kategorija ta' bnedmin tassoggetta kategorija oħra ta' bnedmin għal sfruttament. Għax hekk ser tagħmel is- Hemm ħtieġa ta' diskussjoni iktar fil-fomd biex ilkoll nifhmu iktar il-konsegwenzi ta' dak li qiegħed jiġi propost. L-għaġġla żejda li għaddej biha l-Gvern, anke jekk għal skop tajjeb, ma tagħmel ġid lil ħadd. : (5) Jedd għall-informazzjoni u d-drittijiet tat-tfal